Kolej Matrikulasi Kedah

Kolej Matrikulasi Kedah (KMK) ialah Kolej Matrikulasi. Terletak 1 km dari pekan Changlun, Mukim Temin di daerah Kubang Pasu. Mula dibina 2001 dengan keluasan kawasan sebanyak 76.8 ekar. Kolej ini mula beroperasi pada 1 Mac 2003. Pengambilan pelajar sesi pertama ialah pada 05 April 2003 dengan seramai 1360 orang pelajar.

KMK pernah diiktirafkan sebagai ranking ke-dua tertinggi antara kolej Matrikulasi lain berdasarkan pencapaian dalam peperiksaan PSPM 1 2014/ 2015. Pada pencapaian PSPM 2 sesi 2014/2015 Kolej Matrikulasi Kedah telah berjaya menduduki ranking paling tertinggi iaitu tempat pertama antara kesemua kolej matrikulasi lain.

Visi
Kolej Matrikulasi Kedah pelaksana terunggul Program Matrikulasi di Malaysia.

Misi 
Kolej Matrikulasi Kedah beriltizam menyediakan pelajar cemerlang dan berdaya saing untuk universiti dalam dan luar negara melalui persekitaran pengajaran dan pembelajaran yang kondusif dan perkhidmatan yang berkualiti tinggi ke arah memenuhi aspirasi negara.

Lagu Kolej Matrikulasi Kedah, Changlun
Di sini lahirnya sebuah cita-cita
Menjunjung misi negara tercinta
Demi bangsa dan agama
Menjadi harapan kita bersama...

Kelahiranmu satu kemegahan
Berbudi bahasa wadah kebangaan
Nilai murni menjadi amalan
Dihayati segenap lapisan...

Sains teknologi menjadi sandaran
Berilmu, bermaklumat dan berwawasan
Pemangkin tingkatkan modal insan sahut cabaran
Dunia tanpa sempadan...

Kolej Matrikulasi Kedah
Perjuangkan bangsa bermaruah
Jati diri hadapi saingan
Kualiti Menjana Kecemerlangan...

Sains teknologi menjadi sandaran
Berilmu, bermaklumat dan berwawasan
Pemangkin tingkatkan modal insan sahut cabaran
Dunia tanpa sempadan...

Hubungi
No.Tel : 04-9286100
No.Fax : 04-9242186

Rujukan

Pautan luar 

Kedah